**B. Osobitná časť**

**K čl. I**

**K bodu 1, 3 a 4**

Úprava v súvislosti s novelizačným bodom 2.

**K bodu 2**

Navrhuje sa zvýšiť prídavok na dieťa na sumu 50 eur mesačne pre každé nezaopatrené dieťa. Súčasne sa navrhuje znovuzavenie jednorazového zvýšenia prídavku na dieťa pre deti, ktoré prvýkrát nastúpili do prvého ročníka základnej školy v sume 110 eur.

Uvedené zmeny sa navrhujú za účelom podpory rodín s nezaopatrenými deťmi.

**K čl. II**

Navrhuje sa na účely zákona o životnom minime jednorazové zvýšenie prídavku na dieťa pre deti, ktoré prvýkrát nastupujú do prvého ročníka základnej školy nepovažovalo za príjem.

**K čl. III**

**K bodu 1**

Navrhuje sa upraviť, aby sa náhradné výživné určené pre siroty, ktorým nevznikol nárok na sirotský dôchodok alebo tento je nižší ako suma náhradného výživného považovalo za príjem na účely poskytovania opakovaného príspevku dieťaťu zvereného do náhradnej starostlivosti.

**K bodu 2**

Navrhuje sa aby sa mohol opakovaný príspevok dieťaťu poskytovať preddavkovo ak sa koná o náhradnom výživnom určenom pre siroty.

**K bodu 3**

Legislatívno-technická úprava.

**K čl. IV**

**K bodu 1**

Legislatívno-technická úprava.

**K bodu 2**

Navrhuje sa aby úrad práce sociálnych vecí a rodiny mohol platby výživného určeného k rukám úradu previesť na samostatný účet vzhľadom k tomu, že tieto finančné prostriedky patria dieťaťu a nemôžu byť vrátené do štátneho rozpočtu.

**K čl. V**

Účinnosť sa navrhuje 1. decembra 2022, okrem čl. I bodov 1 a 2, čl. II a čl. III, ktorých účinnosť sa navrhuje 1. januára 2023 a čl. I bodov 3 a 4, ktorých účinnosť sa navrhuje 1. januára 2024.